CELEX: 
Language: fi
Date: 2021-04-12 00:00:00
Title: KOMISSION DELEGOITU ASETUS (EU) …/…, eläinperäisiä elintarvikkeita koskevista erityisistä hygieniavaatimuksista annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentin ja neuvoston asetuksen (EY) N:o 853/2004
                  1
                liitteessä III vahvistetaan eläinperäisiä elintarvikkeita koskevat erityiset hygieniasäännöt. Jotta elintarviketurvallisuus säilyy kuluttajien kannalta korkeatasoisena, nämä säännöt on pidettävä ajan tasalla ottaen huomioon niiden täytäntöönpanosta saadut kokemukset, teknologian kehitys ja sen mukanaan tuomat käytännön seuraukset sekä kulutustottumusten muutokset. 
            
            
               Sen vuoksi tällä delegoidulla asetuksella ehdotetaan seuraavia muutoksia:
            
            
               –lisätään joustavuutta alkuperätilalla tapahtuvan nauta- ja hevoseläinten teurastuksen osalta eläinten hyvinvointiin liittyvistä syistä ja jotta vältetään käsittelijälle aiheutuvat riskit (esim. vapaasti laiduntavien eläinten tapauksessa); tällöin on kuitenkin noudatettava tiukkoja hygieniaa ja virallista valvontaa koskevia edellytyksiä. Tällä toimella tuetaan eläinten hyvinvointia koskevien vaatimusten jatkuvaa parantamista, kuten Euroopan vihreän kehityksen ohjelmassa ja Pellolta pöytään -strategiassa vaaditaan;
            
            
               –ratkaistaan käytännön vaikeudet tai epäjohdonmukaisuudet, jotka liittyvät mahojen käsittelyyn juoksutteen tuotannossa sekä päiden ja sorkkien käsittelyyn, varastoinnin lämpötilavaatimukset mukaan luettuina;
            
            
               –muutetaan virkaeläinlääkärin roolia hätäteurastuksen yhteydessä vastaamaan delegoidun asetuksen (EU) 2019/624 uusia vaatimuksia; 
            
            
               –sallitaan lihan jäädyttäminen vähittäiskaupan tasolla elintarvikelahjoitusten helpottamiseksi ja siten elintarvikejätteen syntymisen ehkäisemiseksi ja elintarviketurvan edistämiseksi komission Pellolta pöytään -strategiassa vahvistettujen tavoitteiden mukaisesti;
            
            
               –poistetaan sana ”hyväksytty eläinlääkäri” tarhattua riistaa koskevasta jaksosta, koska kyseinen eläinlääkärin määritelmä yhdistettiin virkaeläinlääkärin määritelmään asetuksella (EU) 2017/625;
            
            
               –otetaan käyttöön erityiset hygieniavaatimukset luonnonvaraisen riistan keräyskeskuksissa;
            
            
               –laajennetaan tarhattuun riistaan, etanoihin ja sammakonreisiin sovellettavat hygieniavaatimukset koskemaan uusia lajeja/heimoja, joita saatetaan markkinoille ihmisravinnoksi;
            
            
               –mukautetaan rasvan sulatuksessa syntyvän proteiinijäännöksen ja eläinrasvojen varastointiolosuhteet uuteen teknologiaan, kuten tyhjiöpakkauksiin;
            
            
               –poistetaan EFSAn lausunnon perusteella pektenotoksiinit niiden merellisten biotoksiinien luettelosta, jotka on analysoitava elävistä simpukoista; 
            
            
               –vahvistetaan sellaisen erityisen rekisteröintiasiakirjan malli, jonka on oltava mukana siirrettäessä eläviä simpukoita pyynnin jälkeen ja niiden markkinoille saattamiseen asti;
            
            
               –yhdenmukaistetaan delegoidussa asetuksessa (EU) 2019/624 vahvistetut piikkinahkaisia koskevat säännöt Euroopan parlamentin ja neuvoston asetuksessa (EU) 2017/625 vahvistetussa poikkeuksessa esitettyjen rajoitusten kanssa;
            
            
               –vahvistetaan erityiset lämpötilavaatimukset kalastusaluksilla käsiteltäville kalastustuotteille ja erityiset hygieniavaatimukset kylmäkuljetusaluksille kuljetuslämpötilan ja kylmävarastoinnin osalta sekä aluksia koskeva vaatimus, jonka mukaan kalastustuotteisiin käytettäviä säiliöitä ei käytetä muihin tarkoituksiin.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Useat ehdotetuista muutoksista saatiin jäsenvaltioiden toimivaltaisilta viranomaisilta ja tietyiltä yksityisten sidosryhmien organisaatioilta. Niistä on keskusteltu useissa kaikkien jäsenvaltioiden toimivaltaisia viranomaisia edustavan asiantuntijaryhmän kokouksissa, ja kyseiset asiantuntijat kannattavat niitä laajalti.  
            
            
               Yksityisten sidosryhmien organisaatioita kuultiin lisäksi elintarvikeketjua sekä eläinten ja kasvien terveyttä käsittelevän neuvoa-antavan ryhmän puitteissa.
            
         
         
            
               Ennen tämän delegoidun asetuksen hyväksymistä komissio toteutti avoimella ja läpinäkyvällä tavalla julkisia kuulemisia paremmasta lainsäädännöstä tehdyssä toimielinten välisessä sopimuksessa vahvistettuja menettelyjä noudattaen.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EY) N:o 853/2004 liitettä III olisi muutettava asetuksen (EY) N:o 853/2004 10 artiklan 1 kohdan mukaisesti delegoidulla asetuksella.
            
            
               KOMISSION DELEGOITU ASETUS (EU) …/…,
            
            
               annettu 12.4.2021,
            
            
               eläinperäisiä elintarvikkeita koskevista erityisistä hygieniavaatimuksista annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004
                  2
                ja erityisesti sen 10 artiklan 1 kohdan,
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksen (EY) N:o 853/2004 liitteessä III vahvistetaan eläinperäisiä elintarvikkeita koskevat erityiset hygieniasäännöt elintarvikealan toimijoita varten. 
            
            
               (2)Juoksute on tiettyjen juustojen valmistuksessa käytettävä entsyymiseos. Se kerätään nuorten märehtijöiden mahoista. Elintarvikealan toimijoiden saamien kokemusten perusteella olisi muutettava asetuksen (EY) N:o 853/2004 liitteessä III olevan I jakson IV luvun 18 kohdan a alakohdassa vahvistettuja erityisiä hygieniavaatimuksia, jotka koskevat juoksutteen tuotannossa käytettäviä mahoja, jotta voidaan optimoida juoksutteen kerääminen nuorilta lampailta ja vuohilta. On eritoten aiheellista sallia tällaisten mahojen vieminen teurastamosta ilman niiden tyhjentämistä tai puhdistamista.
            
            
               (3)Teknologian kehitys on johtanut tarpeeseen saada nylkeä tai kaltata ja karvoa kotieläiminä pidettävien sorkka- ja kavioeläinten päitä ja sorkkia teurastamon ulkopuolella elintarvikkeiden jatkojalostamiseen hyväksytyissä laitoksissa. Sen vuoksi kotieläiminä pidettävien sorkka- ja kavioeläinten päitä ja sorkkia olisi käytännön syistä voitava kuljettaa näihin laitoksiin tietyin edellytyksin, joilla varmistetaan elintarvikkeiden turvallisuus. Asetuksen (EY) N:o 853/2004 liitteessä III olevan I jakson IV luvun 18 kohdan c alakohtaa olisi näin ollen muutettava.
            
            
               (4)Komission delegoidun asetuksen (EU) 2019/624
                  3
                4 artiklan mukaisesti virkaeläinlääkäri voi suorittaa ante mortem -tarkastuksia teurastamon ulkopuolella kotieläiminä pidettävien sorkka- ja kavioeläinten hätäteurastuksen yhteydessä. Asetuksen (EY) N:o 853/2004 liitteessä III olevan I jakson VI luvun 2 kohdassa edellytetään eläinlääkärin tekevän ante mortem -tarkastuksen hätäteurastuksen yhteydessä. Kyseistä vaatimusta olisi muutettava, jotta se olisi yhdenmukainen delegoidun asetuksen (EU) 2019/624 4 artiklan kanssa, ja siinä olisi näin ollen viitattava virkaeläinlääkäriin. 
            
            
               (5)Eläinten hyvinvoinnin parantaminen on yksi toimista, joita ehdotetaan komission Pellolta pöytään -strategiassa
                  4
                oikeudenmukaisen, terveyttä edistävän ja ympäristöä säästävän elintarvikejärjestelmän luomiseksi osana Euroopan vihreän kehityksen ohjelmaa. Lihan kulutustottumukset muuttuvat, ja Euroopan parlamentti, viljelijät ja kuluttajat vaativat yhä enemmän, että tiettyjen kotieläiminä pidettävien sorkka- ja kavioeläinten teurastus alkuperätilalla sallitaan, jotta vältetään mahdolliset eläinten hyvinvointiin liittyvät huolenaiheet eläinten kokoamisen ja kuljetuksen aikana.
            
            
               (6)Kotieläiminä pidettävät sorkka- ja kavioeläimet on hätäteurastusta lukuun ottamatta teurastettava asetuksen (EY) N:o 853/2004 4 artiklan 2 kohdan mukaisesti hyväksytyssä teurastamossa, jotta varmistetaan kyseisen asetuksen liitteessä III olevan I jakson II ja IV luvussa vahvistettujen hygieniavaatimusten noudattaminen. Jäsenvaltioiden toimivaltaiset viranomaiset voivat hyväksyä liikkuvia teurastamoja kyseisen artiklan mukaisesti. Tällaisia liikuteltavia teurastamotiloja voidaan sijoittaa kaikkiin asianmukaisiin paikkoihin, maatilat mukaan lukien, joissa voidaan teurastaa terveitä eläimiä. Tiettyjen eläinten kuljettaminen voi muissa olosuhteissa aiheuttaa riskin käsittelijälle tai eläinten hyvinvoinnille. Sen vuoksi, kun on kyse muutamista kotieläiminä pidettävistä nauta- ja sikaeläimistä ja kotieläiminä pidettävistä kavioeläimistä, niiden teurastus ja verenlasku olisi sallittava alkuperätilalla. Tällaiseen käytäntöön olisi sovellettava tiukkoja vaatimuksia elintarviketurvallisuuden korkean tason säilyttämiseksi tällaisista eläimistä saatavan lihan osalta.
            
            
               (7)Alkuperätilalla teurastettujen kotieläiminä pidettävien nauta- ja sikaeläinten sekä kotieläiminä pidettävien kavioeläinten mukana olisi oltava virallinen todistus siitä, että teurastusta koskevia hygieniavaatimuksia on noudatettu. Tällaisesta virallisesta todistuksesta säädetään komission täytäntöönpanoasetuksessa (EU) 2020/2235
                  5
               .
            
            
               (8)Euroopan elintarviketurvallisuusviranomainen, jäljempänä ’EFSA’, antoi 27 päivänä syyskuuta 2018 toisen tieteellisen lausunnon vaarojen analysoinnista tiettyjen pienten vähittäiskauppojen ja elintarvikelahjoitusten osalta
                  6
               . Lausunnossa suositellaan jäädyttämistä vähittäiskaupan tasolla lisäkeinona, jotta voidaan taata elintarvikkeiden turvallinen uudelleenjakelu niitä tarvitseville. Turvallisten elintarvikelahjoituskäytäntöjen helpottaminen sekä ehkäisee elintarvikejätteen syntymistä että edistää elintarviketurvaa komission Pellolta pöytään -strategiassa asetettujen tavoitteiden ja strategian yleisen päämäärän mukaisesti, joka on oikeudenmukaisen, terveyttä edistävän ja ympäristöä säästävän elintarvikejärjestelmän luominen osana Euroopan vihreän kehityksen ohjelmaa. Elintarvikkeiden jäädyttäminen voi olla tärkeä keino varmistaa, että ruokapankit ja muut hyväntekeväisyysjärjestöt voivat jakaa elintarvikkeet turvallisesti uudelleen. Lihan jäädyttämistä ei tällä hetkellä sallita vähittäismyyjien välisessä toiminnassa, koska jäädytettäväksi tarkoitettu liha on teurastuksen tai paloittelun jälkeen jäädytettävä ilman tarpeetonta viivytystä asetuksen (EY) N:o 853/2004 liitteessä III olevan I jakson VII luvun 4 kohdan mukaisesti kotieläiminä pidettävien sorkka- ja kavioeläinten ollessa kyseessä ja kyseisen liitteen II jakson V luvun 5 kohdan mukaisesti siipikarjan ja jäniseläinten ollessa kyseessä. Lihan jäädyttäminen olisi sen vuoksi sallittava vähittäismyyjien välisessä toiminnassa tietyin edellytyksin elintarvikelahjoitusten turvallisen jakelun varmistamiseksi. 
            
            
               (9)Euroopan parlamentin ja neuvoston asetuksessa (EY) N:o 854/2004
                  7
                määritellään ’hyväksytty eläinlääkäri’. Euroopan parlamentin ja neuvoston asetuksella (EU) 2017/625
                  8
                kumottiin asetus (EY) N:o 854/2004, ja siinä määritellään ’virkaeläinlääkäri’. Koska asetuksessa (EU) 2017/625 oleva ’virkaeläinlääkärin’ määritelmä kattaa ’hyväksytyn eläinlääkärin’, asetuksen (EY) N:o 853/2004 liitteessä III olevat viittaukset ’hyväksyttyyn eläinlääkäriin’ olisi muutettava viittauksiksi ’virkaeläinlääkäriin’.
            
         
         
            
               (10)Asetuksen (EY) N:o 853/2004 liitteessä III olevassa III jaksossa vahvistettuja, tarhatuista sorkkajalkaisista riistanisäkkäistä peräisin olevan lihan tuotantoa ja markkinoille saattamista koskevia erityisiä hygieniavaatimuksia sovelletaan ainoastaan Cervidae- tai Suidae-heimoon kuuluvien eläinten lihaan. Vastaavia vaatimuksia olisi sovellettava myös muiden tarhattujen sorkkajalkaisten riistanisäkkäiden, kuten laamojen, lihaan, jotta vältetään tällaisen lihan lisääntyneestä kulutuksesta johtuvista kulutustottumusten muutoksista mahdollisesti aiheutuva riski elintarviketurvallisuudelle.
            
            
               (11)Metsästetyn luonnonvaraisen riistan ruhot ja sisäelimet voidaan kuljettaa keräyskeskukseen ja varastoida siellä ennen kuljetusta riistan käsittelylaitokseen. Kyseisen lihan elintarviketurvallisuuden varmistamiseksi olisi muuttamalla asetuksen (EY) N:o 853/2004 liitteessä III olevassa IV jaksossa vahvistettuja luonnonvaraista riistaa koskevia hygieniavaatimuksia otettava käyttöön erityiset hygieniasäännöt, jotka koskevat näiden ruhojen ja sisäelinten käsittelyä ja varastointia tällaisissa keräyskeskuksissa.
            
            
               (12)Luonnonvarainen riista on kuljetettava mahdollisimman pian riistan käsittelylaitokseen sen jälkeen, kun koulutettu henkilö on tarkastanut sen asetuksen (EY) N:o 853/2004 liitteessä III olevan IV jakson II luvun 3 kohdan mukaisesti luonnonvaraisen suurriistan ollessa kyseessä ja kyseisen jakson III luvun 3 kohdan mukaisesti luonnonvaraisen pienriistan ollessa kyseessä, jotta jäähdytys olisi mahdollista kohtuullisen ajan kuluessa tappamisesta. Tätä vaatimusta olisi sovellettava myös luonnonvaraiseen riistaan, jota ei ole tarkastettu.
            
            
               (13)Asetuksen (EY) N:o 853/2004 liitteessä III olevan VII jakson I luvun 3 kohdassa säädetään, että aina, kun elintarvikealan toimija siirtää eläviä simpukoita käsittävän erän laitoksesta toiseen, erän mukana on toimitettava rekisteröintiasiakirja. Asetuksen (EY) N:o 853/2004 liitteessä III olevan VII jakson I luvun 4 kohdassa vaadittujen tietojen yhdenmukaistamiseksi olisi vahvistettava yhteinen malli elävien simpukoiden siirroissa laitosten välillä käytettävälle rekisteröintiasiakirjalle. Yleisenä käytäntönä on lisäksi, että simpukkaeriä voidaan lähettää myös väliportaan toimijoille, minkä vuoksi rekisteröintiasiakirjaan olisi sisällyttävä myös tämä mahdollisuus.
            
            
               (14)Asetuksen (EY) N:o 853/2004 liitteessä III olevan VII jakson IV luvun A osan 1 kohdan mukaisesti elävistä simpukoista on pestävä muta ja niihin kerääntyneet roskat puhtaalla vedellä ennen kuin puhdistus aloitetaan. Veden säästämiseksi puhtaiden simpukoiden pesun ei kuitenkaan pitäisi olla pakollista. Sen vuoksi VII jakson IV luvun A osan 1 kohtaa olisi muutettava.
            
            
               (15)Markkinoille saatettavat elävät simpukat eivät saa sisältää merellisiä biotoksiineja asetuksen (EY) N:o 853/2004 liitteessä III olevan VII jakson V luvun 2 kohdassa vahvistettuja raja-arvoja ylittävinä määrinä. EFSA totesi simpukoissa olevia pektenotoksiinien ryhmään kuuluvia merellisiä biotoksiineja käsittelevässä lausunnossaan
                  9
               , että pektenotoksiinien (PTX) ryhmään kuuluvien toksiinien haittavaikutuksista ihmisillä ei ole raportoitu. Lisäksi, jos simpukoissa on pektenotoksiineja, niissä on aina myös okadahappojen ryhmään kuuluvia toksiineja. Tämän vuoksi on aiheellista poistaa viittaus pektenotoksiineihin asetuksen (EY) N:o 853/2004 liitteessä III olevan VII jakson V luvun 2 kohdan c alakohdasta.
            
            
               (16)Delegoidun asetuksen 2019/624 11 artiklassa säädetään, että tuotanto- ja uudelleensijoitusalueiden luokittelua ei edellytetä varsinaisten merimakkaroiden (Holothuroidea) pyynnin osalta, jos toimivaltaiset viranomaiset suorittavat kyseisten eläinten virallista valvontaa kalahuutokaupoissa, lähettämöissä ja jalostuslaitoksissa. Asetuksen (EY) N:o 853/2004 liitteessä III olevan VII jakson IX lukua olisi muutettava, jotta merimakkaroita voidaan pyytää luokiteltujen tuotanto- ja uudelleensijoitusalueiden ulkopuolella. 
            
            
               (17)Alusten olisi oltava siten suunniteltuja ja rakennettuja, ettei pilssivesi, jätevesi, savu, polttoaine, öljy, rasva tai muu haitallinen aine aiheuta kalastustuotteiden saastumista. Kalastustuotteiden varastointiin, jäähdyttämiseen tai jäädyttämiseen käytettäviä tiloja, tankkeja tai säiliöitä ei myöskään saisi käyttää muihin tarkoituksiin kuin kalastustuotteiden varastointiin. Pakastusalukset ja kylmäkuljetusalukset olisi varustettava kylmälaitteistolla, joka on riittävän tehokas jäädyttämään mahdollisimman nopeasti jatkuvana prosessina ja mahdollisimman lyhyellä lämmön pidätysajalla –18 °C:n sisälämpötilaan tai kylmemmäksi. Varastoja ei pitäisi käyttää tuotteiden jäädyttämiseen. Samoja kylmä- ja varastointilaitteistoja koskevia vaatimuksia olisi sovellettava myös maalla sijaitseviin kylmävarastoihin. Sen vuoksi asetuksen (EY) N:o 853/2004 liitteessä III olevan VIII jakson I luvun I osaa ja III luvun B osaa olisi muutettava.
            
            
               (18)Viime aikoina on esiintynyt petoksia, joissa alun perin suolavedessä –9 °C:n lämpötilaan jäädytettyä ja säilykkeeksi tarkoitettua tonnikalaa on toimitettu käytettäväksi tuoreina kalastustuotteina. Tämän vuoksi asetuksen (EY) N:o 853/2004 liitteessä III olevan VIII jakson I luvun II osan 7 kohdassa on aiheellista selventää, että kokonaisilla kalastustuotteilla, jotka on alun perin jäädytetty suolavedessä –9 °C:n lämpötilaan ja jotka on tarkoitettu säilyketeollisuuteen, ei saa olla muuta määränpäätä kuin säilyketeollisuus, vaikka ne jäädytettäisiin edelleen –18 °C:n lämpötilaan. 
            
            
               (19)Ihmisravinnoksi tarkoitetut kalastustuotteiden maksat ja mäti on säilytettävä jään alla lämpötilassa, joka on lähellä jään sulamislämpötilaa, tai jäädytettävä. On aiheellista sallia, että maksa ja mäti voidaan jäähdyttää myös eri olosuhteissa kuin jään alla lämpötilassa, joka on lähellä jään sulamislämpötilaa. Sen vuoksi asetuksen (EY) N:o 853/2004 liitteessä III olevan VIII jakson I luvun II osan 6 kohtaa olisi muutettava, jotta ihmisravinnoksi tarkoitetut kalastustuotteiden maksat ja mäti voidaan jäähdyttää myös muulla tavoin kuin pelkästään jään alla.
            
            
               (20)On aiheellista, että pakkaamattomien, jäihin varastoitujen tuoreiden raakavalmisteiden lähetyksessä tai varastoinnissa käytetyissä säiliöissä sulamisvesi ei saisi jäädä kosketuksiin minkään kalastustuotteiden kanssa. Hygieniasyistä on tärkeää selventää, ettei riitä, että sulamisvesi ei saa olla kosketuksissa kalastustuotteisiin, vaan sen olisi valuttava pois. Sen vuoksi asetuksen (EY) N:o 853/2004 liitteessä III olevan VIII jakson III luvun A osan 4 kohtaa olisi muutettava sen selventämiseksi, että sen lisäksi, että sulamisvesi ei saisi olla kosketuksissa kalastustuotteisiin, sen olisi lisäksi valuttava pois.
            
            
               (21)Asetuksen (EY) N:o 853/2004 liitteessä III olevassa XI jaksossa vahvistettuja sammakonreisiä koskevia erityisiä hygieniasääntöjä sovelletaan ainoastaan sammakonreisiin, jotka kuuluvat Rana sp. -lajeihin (aitosammakoiden heimo) kyseisen asetuksen liitteessä I olevassa 6.1 kohdassa vahvistetun sammakonreisien määritelmän mukaisesti. Etanoita koskevia kyseisen jakson erityisiä hygieniasääntöjä sovelletaan ainoastaan Helix pomatia Linné-, Helix aspersa Muller- ja Helix lucorum -lajeihin ja Achatina-heimon lajeihin kuuluviin maakotiloihin asetuksen (EY) N:o 853/2004 liitteessä I olevassa 6.2 kohdassa vahvistetun etanoiden määritelmän mukaisesti. Ruokailutottumusten muutosten vuoksi myös muiden lajien sammakonreisiä ja etanoita tuotetaan ja saatetaan markkinoille ihmisravinnoksi. Erityiset hygieniasäännöt olisi sen vuoksi ulotettava koskemaan kyseisiä lajeja niistä peräisin olevien elintarvikkeiden turvallisuuden varmistamiseksi. 
            
            
               (22)Asetuksen (EY) N:o 853/2004 liitteessä III olevassa XII jaksossa vahvistetaan erityiset lämpötilavaatimukset rasvan sulatuksessa syntyvän, ihmisravinnoksi tarkoitetun proteiinijäännöksen varastoinnille.  Tekniikan kehitys on mahdollistanut tietyt pakkaustekniikat, kuten tyhjiöpakkaukset, joiden osalta ei tarvita erityisiä lämpötilavaatimuksia rasvan sulatuksessa syntyvästä proteiinijäännöksestä peräisin olevien elintarvikkeiden turvallisuuden varmistamiseksi. Nämä lämpötilavaatimukset olisi sen vuoksi poistettava, ja elintarvikealan toimijan olisi varmistettava rasvan sulatuksessa syntyvästä proteiinijäännöksestä peräisin olevien elintarvikkeiden turvallisuus Euroopan parlamentin ja neuvoston asetuksen (EY) N:o 852/2004
                  10
                5 artiklan mukaisilla hyvillä hygieniakäytännöillä ja -menettelyillä, jotka perustuvat HACCP-periaatteisiin (vaara-analyysi ja kriittisten hallintapisteiden järjestelmä).  
            
            
               (23)Asetuksen (EY) N:o 853/2004 liitettä III olisi sen vuoksi muutettava, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EY) N:o 853/2004 liite III tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
         
         
            
               Tehty Brysselissä 12.4.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
               
               
                  
                     (2)
                  
                        EUVL L 139, 30.4.2004, s. 55.
               
               
                  
                     (3)
                  
                        Komission delegoitu asetus (EU) 2019/624, annettu 8 päivänä helmikuuta 2019, lihantuotantoa koskevan virallisen valvonnan suorittamista sekä elävien simpukoiden tuotanto- ja uudelleensijoitusalueita koskevista erityissäännöistä Euroopan parlamentin ja neuvoston asetuksen (EU) 2017/625 mukaisesti (EUVL L 131, 17.5.2019, s. 1).
               
               
                  
                     (4)
                  
                        https://ec.europa.eu/food/sites/food/files/safety/docs/f2f_action-plan_2020_strategy-info_en.pdf 
               
               
                  
                     (5)
                  
                        Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).
               
               
                  
                     (6)
                  
                        EFSA Journal 2018; 16(11):5432
               
               
                  
                     (7)
                  
                        Euroopan parlamentin ja neuvoston asetus (EY) N:o 854/2004, annettu 29 päivänä huhtikuuta 2004, ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä (EUVL L 139, 30.4.2004, s. 206).
               
               
                  
                     (8)
                  
                        Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).
               
               
                  
                     (9)
                  
                        https://doi.org/10.2903/j.efsa.2009.1109
               
               
                  
                     (10)
                  
                        Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
               
            
      
    ---documentbreak--- 
      
         
         
            
               LIITE 
            
            
               Muutetaan asetuksen (EY) N:o 853/2004 liite III seuraavasti:
            
            
               1)Muutetaan I jakso seuraavasti:
            
            
               (a)Muutetaan IV luku seuraavasti:
            
            
               i)
                     Korvataan 2 kohdan b alakohdan ii alakohta seuraavasti:
            
            
               ”ii)
                     alkuperätilalla tämän jakson VI a luvun tai III jakson 3 kohdan mukaisesti teurastettuja eläimiä;”
            
            
               ii)
                     Korvataan 18 kohta seuraavasti:
            
            
               ”18.
                     Ellei tarkoituksena ole käyttö eläimistä saatavina sivutuotteina Euroopan parlamentin ja neuvoston asetuksen (EY) N:o 1069/2009* mukaisesti:
            
            
               (a)mahat on kaltattava tai puhdistettava; jos mahat on tarkoitettu juoksutteen tuotantoa varten:
            
            
               i)
                     ne on kuitenkin tyhjennettävä ainoastaan, kun on kyse nuorista nautaeläimistä
            
            
               ii)
                     niitä ei tarvitse tyhjentää, kaltata tai puhdistaa, kun on kyse nuorista lammas- ja vuohieläimistä;
            
            
               (b)suolet on tyhjennettävä ja puhdistettava;
            
            
               (c)päät ja sorkat on nyljettävä tai kaltattava ja karvottava; toimivaltaisen viranomaisen luvalla silmämääräisesti puhtaita päitä, jotka eivät sisällä Euroopan parlamentin ja neuvoston asetuksen (EY) N:o 999/2001** 8 artiklan mukaista erikseen määriteltyä riskiainesta, ja silmämääräisesti puhtaita sorkkia, jotka on tarkoitettu elintarvikkeeksi jalostamista varten, voidaan kuitenkin kuljettaa ja ne voidaan nylkeä tai kaltata ja karvoa hyväksytyssä laitoksessa.
            
            
               *
                     Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus)
            
            
               (EUVL L 300, 14.11.2009, s. 1).
            
            
               **
                     Euroopan parlamentin ja neuvoston asetus (EY) N:o 999/2001, annettu 22 päivänä toukokuuta 2001, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä (EYVL L 147, 31.5.2001, s. 1).”
            
            
               (b)Muutetaan VI luku seuraavasti:
            
            
               i)
                     Korvataan 2 ja 3 kohta seuraavasti:
            
            
               ”2. Virkaeläinlääkärin on tehtävä eläimelle ante mortem -tarkastus.
            
         
         
            
               3. Teurastettu eläin, josta on laskettu veri, on kuljetettava teurastamoon hygieenisesti ja ilman tarpeetonta viivytystä. Maha ja suolet voidaan poistaa paikalla virkaeläinlääkärin valvonnassa, mutta muu käsittely ei ole sallittua. Poistetut suolet on kuljetettava teurastetun eläimen mukana teurastamoon ja merkittävä kuuluvaksi kyseiselle eläimelle.”
            
            
               ii)
                     Korvataan 6 kohta seuraavasti:
            
            
               ”Teurastetun eläimen mukana on oltava teurastamoon kuljetettaessa komission täytäntöönpanoasetuksen (EU) 2020/2235* liitteessä IV olevassa 5 luvussa vahvistettu virallinen todistus tai se on lähetettävä etukäteen missä tahansa muodossa.
            
            
               *
                     Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).”
            
            
               (c)Lisätään VI luvun jälkeen VI a luku seuraavasti:
            
            
               ”VI a LUKU KOTIELÄIMINÄ PIDETTÄVIEN NAUTAELÄINTEN, MUIDEN KUIN BIISONIEN, JA SIKAELÄINTEN SEKÄ KOTIELÄIMINÄ PIDETTÄVIEN KAVIOELÄINTEN TEURASTUS ALKUPERÄTILALLA, LUKUUN OTTAMATTA HÄTÄTEURASTUSTA
            
            
               Enintään kolme kotieläiminä pidettävää muuta nautaeläintä kuin biisonia tai enintään kuusi kotieläiminä pidettävää sikaeläintä tai enintään kolme kotieläiminä pidettävää kavioeläintä voidaan teurastaa samassa yhteydessä alkuperätilalla, jos toimivaltainen viranomainen antaa siihen luvan seuraavien vaatimusten mukaisesti:
            
            
               (a)eläimiä ei voida kuljettaa teurastamoon, jotta vältettäisiin käsittelijälle mahdollisesti aiheutuvat riskit tai jotta estettäisiin eläinten loukkaantuminen kuljetuksen aikana;
            
            
               (b)teurastamon ja teurastettavaksi tarkoitetun eläimen omistajan välillä on sopimus; omistajan on ilmoitettava toimivaltaiselle viranomaiselle kirjallisesti tällaisesta sopimuksesta;
            
            
               (c)teurastamon tai teurastettaviksi tarkoitettujen eläinten omistajan on ilmoitettava virkaeläinlääkärille eläinten aiottu teurastuspäivä ja ‑ajankohta vähintään kolme päivää etukäteen;
            
            
               (d)teurastettavaksi tarkoitetun eläimen ante mortem -tarkastuksen tekevän virkaeläinlääkärin on oltava läsnä teurastushetkellä;
            
            
               (e)teurastettujen eläinten verenlaskuun ja teurastamoon kuljettamiseen käytettävän liikkuvan yksikön on mahdollistettava eläinten hygieeninen käsittely ja verenlasku sekä niiden veren asianmukainen hävittäminen, ja sen on oltava osa toimivaltaisen viranomaisen 4 artiklan 2 kohdan mukaisesti hyväksymää teurastamoa; toimivaltainen viranomainen voi kuitenkin sallia verenlaskun liikkuvan yksikön ulkopuolella, jos veri ei ole tarkoitettu ihmisravinnoksi eikä teurastus tapahdu asetuksen (EU) 2016/429 4 artiklan 41 alakohdassa määritellyillä rajoitusvyöhykkeillä tai laitoksissa, joissa sovelletaan eläinten terveyttä koskevia rajoituksia asetuksen (EU) 2016/429 ja sen perusteella hyväksyttyjen säädösten mukaisesti;
            
            
               (f)teurastetut eläimet, joista on laskettu veri, on kuljetettava suoraan teurastamoon hygieenisesti ja ilman tarpeetonta viivytystä; maha ja suolet voidaan poistaa paikalla virkaeläinlääkärin valvonnassa, mutta muu käsittely ei ole sallittua; poistetut suolet on kuljetettava teurastetun eläimen mukana teurastamoon ja merkittävä kuuluvaksi kyseiselle eläimelle;
            
            
               (g)jos ensimmäisen eläimen teurastuksen ja teurastettujen eläinten teurastamoon saapumisen välillä kuluu yli kaksi tuntia, teurastetut eläimet on jäähdytettävä; aktiivinen jäähdytys ei ole välttämätöntä, jos ilmasto-olosuhteet tämän sallivat;
            
            
               (h)eläimen omistajan on etukäteen ilmoitettava teurastamolle teurastettujen eläinten aiottu saapumisaika, ja ne on käsiteltävä ilman tarpeetonta viivytystä teurastamoon saapumisen jälkeen;
            
            
               (i)teurastettujen eläinten mukana on teurastamoon kuljetettaessa oltava tämän asetuksen liitteessä II olevan III jakson mukaisesti toimitettavien elintarvikeketjua koskevien tietojen lisäksi täytäntöönpanoasetuksen (EU) 2020/2235 liitteessä IV olevassa 3 luvussa vahvistettu virallinen todistus tai se on lähetettävä etukäteen missä tahansa muodossa.”
            
            
               (d)Korvataan VII luvun 4 kohta seuraavasti:
            
            
               ”4. 
                     Jäädytettäväksi tarkoitettu liha on jäädytettävä ilman tarpeetonta viivytystä ottaen tarvittaessa huomioon jäädytystä edeltävä vakioitumisaika.
            
            
               Vähittäismyyntiä harjoittavat elintarvikealan toimijat voivat kuitenkin jäädyttää lihan sen jakamiseksi uudelleen elintarvikelahjoituksia varten seuraavin edellytyksin:
            
            
               i)
                     kun on kyse lihasta, johon sovelletaan viimeistä käyttöajankohtaa Euroopan parlamentin ja neuvoston asetuksen (EU) N:o 1169/2011* 24 artiklan mukaisesti, jäädytyksen on tapahduttava ennen kyseisen ajankohdan päättymistä; 
            
         
         
            
               ii)
                     jäädytyksen on tapahduttava ilman tarpeetonta viivytystä –18 °C:n tai sitä alhaisempaan lämpötilaan; 
            
            
               iii)
                     jäädytyspäivämäärä on kirjattava ja ilmoitettava pakkausmerkinnässä tai muulla tavalla;
            
            
               iv)
                     lihaa, joka on jäädytetty aiemmin (sulatettu liha), ei saa jäädyttää; sekä
            
            
               v)
                     jäädytyksen on tapahduttava niiden jäädyttämistä ja myöhempää käyttöä elintarvikkeena koskevien edellytysten mukaisesti, jotka toimivaltaiset viranomaiset ovat vahvistaneet.
            
            
               * Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).”
            
            
               2)Muutetaan II jakso seuraavasti:
            
            
               (a)Korvataan V luvun 5 kohta seuraavasti:
            
            
               ”5.
                     Jäädytettäväksi tarkoitettu liha on jäädytettävä ilman tarpeetonta viivytystä.
            
            
               Vähittäismyyntiä harjoittavat elintarvikealan toimijat voivat kuitenkin jäädyttää lihan sen jakamiseksi uudelleen elintarvikelahjoituksia varten seuraavin edellytyksin:
            
            
               i)
                     kun on kyse lihasta, johon sovelletaan viimeistä käyttöajankohtaa asetuksen (EU) N:o 1169/2011 24 artiklan mukaisesti, jäädytyksen on tapahduttava ennen kyseisen ajankohdan päättymistä; 
            
            
               ii)
                     jäädytyksen on tapahduttava ilman tarpeetonta viivytystä –18 °C:n tai sitä alhaisempaan lämpötilaan;
            
            
               iii)
                     jäädytyspäivämäärä on kirjattava ja ilmoitettava pakkausmerkinnässä tai muulla tavalla; 
            
            
               iv)
                     lihaa, joka on jäädytetty aiemmin (sulatettu liha), ei saa jäädyttää; sekä
            
            
               v)
                     jäädytyksen on tapahduttava niiden jäädyttämistä ja myöhempää käyttöä elintarvikkeena koskevien edellytysten mukaisesti, jotka toimivaltaiset viranomaiset ovat vahvistaneet.”
            
            
               (b)Muutetaan VI luku seuraavasti: 
            
            
               i)
                     Kumotaan 6 kohta.
            
            
               ii)
                     Korvataan 7 kohta seuraavasti:
            
            
               ”7.
                     Tämän asetuksen liitteessä II olevan III jakson mukaisesti toimitettavien elintarvikeketjua koskevien tietojen lisäksi täytäntöönpanoasetuksen (EU) 2020/2235 liitteessä IV olevassa 3 luvussa vahvistetun virallisen todistuksen on oltava teurastetun eläimen mukana teurastamoon tai leikkaamoon kuljetettaessa tai se on lähetettävä etukäteen missä tahansa muodossa.”
            
            
               3)Muutetaan III jakso seuraavasti: 
            
            
               (a)Korvataan 1 kohta seuraavasti:
            
         
         
            
               ”1.
                     Tarhattujen sorkkajalkaisten riistanisäkkäiden tuotantoon ja markkinoille saattamiseen sovelletaan I jakson säännöksiä, ellei toimivaltainen viranomainen katso niiden olevan epäasianmukaisia.”
            
            
               (b)Korvataan 3 kohdan j alakohta seuraavasti:
            
            
               ”j)
                     teurastettujen eläinten mukana on teurastamoon tuotaessa komission täytäntöönpanoasetuksen (EU) 2020/2235 liitteessä IV olevassa 3 luvussa esitetty virallinen todistus, jonka virkaeläinlääkäri on antanut ja allekirjoittanut ja josta ilmenee ante mortem -tarkastuksen hyväksyttävä lopputulos, teurastuksen ja verenlaskun oikea suorittaminen ja teurastuspäivämäärä ja ‑ajankohta, tai se on lähetetty etukäteen missä tahansa muodossa.” 
            
            
               4)Muutetaan IV jakso seuraavasti: 
            
            
               (a)Lisätään johdantolause seuraavasti:
            
            
               ”Tässä jaksossa ’keräyskeskuksella’ tarkoitetaan laitosta, jota käytetään luonnonvaraisen riistan ruhojen ja sisäelinten säilyttämiseen ennen niiden kuljettamista riistan käsittelylaitokseen.”
            
            
               (b)Muutetaan II luku seuraavasti:
            
            
               i)
                     Korvataan 4 kohdan c alakohta seuraavasti:
            
            
               ”c) Jos koulutettua henkilöä ei ole tietyssä tapauksessa käytettävissä suorittamaan 2 kohdassa tarkoitettua tarkastusta, pää (torahampaita ja sarvia lukuun ottamatta) ja kaikki sisäelimet mahaa ja suolia lukuun ottamatta on toimitettava ruhon mukana, ja ruho on kuljetettava riistan käsittelylaitokseen mahdollisimman pian tappamisen jälkeen.”
            
            
               ii)
                     Korvataan 8 kohdan b alakohdan ensimmäinen alakohta seuraavasti:
            
            
               ”b) voidaan lähettää toisessa jäsenvaltiossa sijaitsevaan riistan käsittelylaitokseen vain siinä tapauksessa, että kuljetettaessa sitä kyseiseen riistan käsittelylaitokseen sen mukana on täytäntöönpanoasetuksen (EU) 2020/2235 liitteessä II olevassa 2 luvussa esitetty virkaeläinlääkärin antama ja allekirjoittama virallinen todistus, jossa todistetaan, että on noudatettu tämän luvun 4 kohdassa vahvistettuja vaatimuksia, jotka koskevat ilmoituksen antamista tarvittaessa sekä asianomaisten ruhon osien toimittamista.”
            
            
               iii)
                     Lisätään 10 kohta seuraavasti:
            
            
               ”10. Luonnonvaraisen suurriistan ruhot ja sisäelimet voidaan kuljettaa keräyskeskukseen ja varastoida siellä ennen niiden lähettämistä riistan käsittelylaitokseen edellyttäen, että
            
            
               (a)keräyskeskusta koskee jompikumpi seuraavista:
            
            
                  1)
                     toimivaltainen viranomainen on rekisteröinyt sen 4 artiklan 2 kohdan a alakohdassa tarkoitetuksi alkutuotantoa harjoittavaksi elintarvikealan yritykseksi, kun se ainoastaan vastaanottaa ruhoja ensimmäisenä keräyskeskuksena, tai
            
            
                  2)
                     toimivaltainen viranomainen on hyväksynyt sen elintarvikealan yritykseksi 4 artiklan 2 kohdan mukaisesti, kun se vastaanottaa ruhoja muista keräyskeskuksista;
            
            
               (b)jos eläimistä on poistettu sisäelimet, niiden kasaaminen keräyskeskukseen kuljetuksen ja siellä varastoinnin aikana on kielletty;
            
            
               (c)tapetut eläimet kuljetetaan keräyskeskukseen hygieenisesti ja viipymättä;
            
            
               (d)noudatetaan 5 kohdassa vahvistettuja lämpötilavaatimuksia;
            
            
               (e)varastointiaika pidetään mahdollisimman lyhyenä;
            
         
         
            
               (f)luonnonvaraisen suurriistan ruhoja ja sisäelimiä ei käsitellä muulla tavoin; koulutettu henkilö voi kuitenkin suorittaa tarkastuksen, ja sisälmykset voidaan poistaa 2, 3 ja 4 kohdassa säädetyin edellytyksin.”
            
            
               (c)Muutetaan III luku seuraavasti:
            
            
               i)
                     Korvataan 3 kohta seuraavasti:
            
            
               ”3. Luonnonvaraisen pienriistan liha voidaan saattaa markkinoille vain, jos ruho on kuljetettu riistan käsittelylaitokseen mahdollisimman pian 1 kohdassa tarkoitetun tarkastuksen jälkeen tai, jos koulutettua henkilöä ei ole tietyssä tapauksessa käytettävissä suorittamaan tarkastusta, mahdollisimman pian tappamisen jälkeen.”
            
            
               ii)
                     Lisätään 8 kohta seuraavasti:
            
            
               ”8. Luonnonvaraisen pienriistan ruhot, mukaan lukien sisäelimet, voidaan kuljettaa keräyskeskukseen ja varastoida siellä ennen niiden lähettämistä riistan käsittelylaitokseen edellyttäen, että
            
            
               (a)keräyskeskusta koskee jompikumpi seuraavista:
            
            
                  1)
                     toimivaltainen viranomainen on rekisteröinyt sen 4 artiklan 2 kohdan a alakohdassa tarkoitetuksi alkutuotantoa harjoittavaksi elintarvikealan yritykseksi, kun se ainoastaan vastaanottaa ruhoja ensimmäisenä keräyskeskuksena, tai
            
            
                  2)
                     toimivaltainen viranomainen on hyväksynyt sen elintarvikealan yritykseksi 4 artiklan 2 kohdan mukaisesti, kun se vastaanottaa ruhoja muista keräyskeskuksista;
            
            
               (b)jos eläimistä on poistettu sisäelimet, niiden kasaaminen keräyskeskukseen kuljetuksen ja siellä varastoinnin aikana on kielletty;
            
            
               (c)tapetut eläimet kuljetetaan keräyskeskukseen hygieenisesti ja viipymättä;
            
            
               (d)noudatetaan 4 kohdassa vahvistettuja lämpötilavaatimuksia;
            
            
               (e)varastointiaika pidetään mahdollisimman lyhyenä;
            
            
               (f)luonnonvaraisen pienriistan ruhoja, mukaan lukien sisäelimet, ei käsitellä muulla tavoin; koulutettu henkilö voi kuitenkin suorittaa tarkastuksen ja sisälmykset voidaan poistaa 1 ja 2 kohdassa säädetyin edellytyksin.”
            
            
               5)Muutetaan VII jakso seuraavasti:
            
            
               (a)Lisätään johdantokappaleeseen 1 a kohta seuraavasti:
            
            
               ”1 a Tässä jaksossa ’väliportaan toimijalla’ tarkoitetaan elintarvikealan toimijaa, jolla on tai ei ole tiloja ja joka harjoittaa toimintaansa tuotantoalueiden, uudelleensijoitusalueiden tai laitosten välillä, mukaan lukien kauppiaat ja lukuun ottamatta ensimmäistä tavarantoimittajaa.” 
            
            
               (b)Muutetaan I luku seuraavasti:
            
            
               i)
                     Korvataan 3 kohta seuraavasti:
            
            
               ”3. Elintarvikealan toimijan siirtäessä eläviä simpukoita käsittävän erän tuotantoalueelta, uudelleensijoitusalueelta tai laitoksesta toiseen, erän mukana on toimitettava rekisteröintiasiakirja.”
            
         
         
            
               ii)
                     Lisätään 4 kohtaan d alakohta seuraavasti:
            
            
               ”d) Jos väliportaan toimija lähettää eläviä simpukoita käsittävän erän, erän mukana on toimitettava uusi rekisteröintiasiakirja, jonka väliportaan toimija täyttää. Rekisteröintiasiakirjassa on oltava vähintään a, b ja c alakohdassa tarkoitetut tiedot ja seuraavat tiedot:
            
            
               i)
                     väliportaan toimijan nimi ja osoite;
            
            
               ii)
                     jos kyseessä on liottaminen tai varastointia varten tapahtuva uudelleen upottaminen, liottamisen tai uudelleen upottamisen alkamispäivä, päättymispäivä ja paikka; 
            
            
               iii)
                     jos liottaminen tapahtui luonnollisessa paikassa, väliportaan toimijan on vahvistettava, että luonnollinen paikka, jossa liottaminen tapahtui, luokiteltiin liottamisen aikaan pyyntikelpoiseksi A-luokan tuotantoalueeksi; 
            
            
               iv)
                     jos uudelleen upottaminen tapahtui luonnollisessa paikassa, väliportaan toimijan on vahvistettava, että luonnollinen paikka, jossa uudelleen upottaminen tapahtui, luokiteltiin uudelleen upottamisen aikaan samaan luokkaan kuin tuotantoalue, jolla elävät simpukat pyydettiin;
            
            
               v)
                     jos uudelleen upottaminen tapahtui laitoksessa, väliportaan toimijan on vahvistettava, että laitos oli hyväksytty uudelleen upottamisen aikaan. Uudelleen upottaminen ei saa aiheuttaa elävien simpukoiden lisäsaastumista;
            
            
               vi)
                     jos kyseessä on ryhmän muodostaminen, laji, ryhmän muodostamisen alkamispäivä, ryhmän muodostamisen päättymispäivä, sen alueen tilanne, jolta elävät simpukat on pyydetty, ja ryhmästä muodostettu erä, joka koostuu aina samasta lajista, joka on pyydetty samana päivänä ja samalla tuotantoalueella.”
            
            
               iii)
                     Lisätään 8 ja 9 kohta seuraavasti: 
            
            
               ”8.
                     Väliportaan toimijoita koskee seuraava edellytys:
            
            
               (a)toimivaltainen viranomainen on rekisteröinyt ne 4 artiklan 2 kohdan a alakohdassa tarkoitetuiksi alkutuotantoa harjoittaviksi elintarvikealan yrityksiksi, jos niillä ei ole tiloja tai jos niillä on tilat, joissa ainoastaan käsitellään, pestään ja varastoidaan huoneenlämmössä eläviä simpukoita ilman ryhmän muodostamista tai liottamista, tai
            
            
               (b)toimivaltainen viranomainen on hyväksynyt ne elintarvikealan toimijoiksi 4 artiklan 2 kohdan mukaisesti, jos niillä on sen lisäksi, että ne harjoittavat a alakohdassa tarkoitettua toimintaa, kylmävarasto tai jos ne muodostavat elävien simpukoiden ryhmiä tai jakavat eläviä simpukoita käsittäviä eriä tai suorittavat liottamista tai uudelleen upottamista.
            
            
               9.
                     Väliportaan toimijat voivat vastaanottaa eläviä simpukoita A-, B- tai C-luokan tuotantoalueilta, uudelleensijoitusalueilta tai muilta väliportaan toimijoilta. Väliportaan toimijat voivat lähettää eläviä simpukoita:
            
            
               (a)A-luokan tuotantoalueilta lähettämöihin tai toiselle väliportaan toimijalle;
            
            
               (b)B-luokan tuotantoalueilta ainoastaan puhdistamoihin, jalostuslaitoksiin tai toiselle väliportaan toimijalle; 
            
            
               (c)C-luokan tuotantoalueilta jalostuslaitoksiin tai toiselle väliportaan toimijalle, jolla on tilat.”
            
            
               (c)Korvataan IV luvun A osan 1 kohta seuraavasti:
            
            
               ”1. 
                     Ennen kuin puhdistus aloitetaan, elävissä simpukoissa ei saa olla mutaa eikä niihin kerääntyneitä roskia ja ne on tarvittaessa pestävä puhtaalla vedellä.”
            
            
               (d)V luvun 2 kohdassa:
            
            
               a) korvataan a alakohta seuraavasti: ”a) halvaannuttavan simpukkamyrkyn (PSP) osalta 800 mikrogrammaa saksitoksiiniekvivalenttia diHCl kilogrammaa kohti;”
            
         
         
            
               b) korvataan c alakohta seuraavasti: ”okadahapon ja dinofyysitoksiinien osalta yhteensä 160 mikrogrammaa okadahappoekvivalenttia kilogrammaa kohti;”
            
            
                
            
            
               (e)Korvataan IX luku seuraavasti:
            
            
               ”IX LUKU: ERITYISVAATIMUKSET, JOTKA KOSKEVAT LUOKITELTUJEN TUOTANTOALUEIDEN ULKOPUOLELTA PYYDETTYJÄ KAMPASIMPUKOITA, MERIKOTILOITA JA MERIMAKKAROITA, JOTKA EIVÄT OTA RAVINTOAAN SIIVILÖIMÄLLÄ
            
            
               Elintarvikealan toimijoiden, jotka pyytävät luokiteltujen tuotantoalueiden ulkopuolelta kampasimpukoita, merikotiloita ja merimakkaroita, jotka eivät ota ravintoaan siivilöimällä, tai jotka käsittelevät tällaisia kampasimpukoita ja/tai merikotiloita ja/tai merimakkaroita, on täytettävä seuraavat vaatimukset:
            
            
               1. Kampasimpukoita, merikotiloita ja merimakkaroita, jotka eivät ota ravintoaan siivilöimällä, ei saa saattaa markkinoille, jos niitä ei ole pyydetty ja käsitelty II luvun B osan mukaisesti ja jos ne eivät täytä V luvun vaatimuksia kalahuutokaupassa, lähettämössä tai jalostuslaitoksessa toimintaa harjoittavien elintarvikealan toimijoiden omavalvontajärjestelmällä osoitettuna.
            
            
               2. Edellä olevan 1 kohdan lisäksi II luvun A osan säännöksiä sovelletaan vastaavasti myös kampasimpukoihin, jos virallisista valvontaohjelmista saadaan tietoja, joiden perusteella toimivaltainen viranomainen voi luokitella pyyntialueet, tarvittaessa yhteistyössä elintarvikealan toimijoiden kanssa.
            
            
               3. Kampasimpukoita, merikotiloita ja merimakkaroita, jotka eivät ota ravintoaan siivilöimällä, saa saattaa markkinoille ihmisravinnoksi vain kalahuutokaupan, lähettämön tai jalostuslaitoksen kautta. Tällaisissa laitoksissa toimintaa harjoittavien elintarvikealan toimijoiden on kampasimpukoita ja/tai tällaisia merikotiloita ja/tai merimakkaroita käsitellessään ilmoitettava asiasta toimivaltaiselle viranomaiselle ja lähettämöjen osalta noudatettava III ja IV luvun asiaa koskevia vaatimuksia.
            
            
               4. Elintarvikealan toimijoiden, jotka käsittelevät kampasimpukoita, merikotiloita ja merimakkaroita, jotka eivät ota ravintoaan siivilöimällä, on täytettävä
            
            
               a) tarvittaessa I luvun 3–7 kohdassa olevat asiakirjoja koskevat vaatimukset. Tällöin rekisteröintiasiakirjassa on selvästi mainittava alue, jolta elävät kampasimpukat ja/tai elävät merikotilot ja/tai elävät merimakkarat oli pyydetty, ja ilmoitettava koordinaattien kuvaamiseen käytetty järjestelmä; tai
            
            
               b) kaikkien vähittäismyyntiin lähetettävien eläviä kampasimpukoita, eläviä merikotiloita ja eläviä merimakkaroita sisältävien pakkausten sulkemista koskevat VI luvun 2 kohdan vaatimukset sekä tunnistusmerkintää ja pakkausmerkintöjä koskevat VII luvun vaatimukset.”
            
            
            
               (f)Lisätään X luku seuraavasti:
            
            
               ”X LUKU 
            
            
               ELÄVIEN SIMPUKOIDEN, ELÄVIEN PIIKKINAHKAISTEN, ELÄVIEN VAIPPAELÄINTEN JA ELÄVIEN MERIKOTILOIDEN REKISTERÖINTIASIAKIRJAN MALLI 
            
            
                     
                        ELÄVIEN SIMPUKOIDEN, ELÄVIEN PIIKKINAHKAISTEN, ELÄVIEN VAIPPAELÄINTEN JA ELÄVIEN MERIKOTILOIDEN REKISTERÖINTIASIAKIRJA 
                     
                     
                  
               
                     
                            Osa I – Toimittaja  
                     
                  
                  
                     
                        I.1 IMSOC-viitenumero
                     
                  
                  
                     
                        I.2 Sisäinen viitenumero
                     
                     
                  
               
                     
                  
                  
                     
                        I.3 Toimittaja 
                     
                     
                         
                        Nimi
                     
                     
                        Osoite
                     
                     
                        Rekisteri- tai hyväksyntänumero
                     
                     
                        Maa                               ISO-maakoodi
                     
                     
                        Toiminta
                     
                  
                  
                     
                        I.4 Vastaanottava elintarvikealan toimija
                     
                     
                         
                        Nimi
                     
                     
                        Osoite
                     
                     
                        Rekisteri- tai hyväksyntänumero
                     
                     
                        Maa                               ISO-maakoodi
                     
                     
                        Toiminta
                     
                  
               
                     
                  
                  
                     
                     
                        I.5 Tavaran kuvaus
                     
                     
                     
                        Vesiviljely 󠄀 󠄀󠆸  Luonnolliset rannat   󠄀 󠄀󠆸  
                     
                     
                     
                        ·CN-koodi tai  FAO:n kolmikirjaiminen koodi | laji | määrä | pakkaus | erä | pyyntipäivä| liottamisen alkamispäivä | liottamisen päättymispäivä | liottamispaikka| uudelleen upottamisen alkamispäivä | uudelleen upottamisen päättymispäivä |uudelleen upottamisen paikka| ryhmän muodostamisen alkamispäivä | ryhmän muodostamisen päättymispäivä | tuotantoalue | terveystilanne, mukaan lukien soveltuvissa tapauksissa täytäntöönpanoasetuksen (EU) 2019/627 62 artiklan 2 kohdan mukainen pyynti 
                     
                     
                  
               
                     
                  
                  
                     
                        I.6 Uudelleensijoitusalueelta   Kyllä 󠄀󠆸     Ei   󠄀 󠄀󠆸  
                     
                     
                        Uudelleensijoitusalue                         
                     
                     
                        Uudelleensijoituksen kesto 
                     
                     
                        Alkamispäivä
                     
                     
                        Päättymispäivä
                     
                  
                  
                     
                        I.7 Puhdistamosta/lähettämöstä
                     
                     
                        Huutokauppa         Kyllä  󠄀 󠄀󠆸    Ei   󠄀 󠄀󠆸  
                     
                     
                        Puhdistamon/lähettämön/huutokaupan hyväksyntänumero 
                     
                     
                        Saapumispäivä 
                     
                     
                        Poistumispäivä
                     
                     
                        Puhdistuksen kesto
                     
                     
                  
               
                     
                  
                  
                     
                        1.8 Väliportaan toimijalta 
                     
                     
                        Kyllä  󠄀 󠄀󠆸    Ei   󠄀 󠄀󠆸  
                     
                     
                     
                        Nimi
                     
                     
                        Osoite
                     
                     
                        Rekisteri- tai hyväksyntänumero
                     
                     
                        Maa                               
                     
                     
                        ISO-maakoodi
                     
                     
                        Toiminta
                     
                     
                        Saapumispäivä 
                     
                     
                        Poistumispäivä
                     
                     
                  
                  
                     
                  
               
                     
                  
                  
                     
                        I.9 Toimittajan ilmoitus
                     
                     
                     
                        Allekirjoittanut lähetyksen lähettämisestä vastaava elintarvikealan toimija vakuuttaa, että tämän asiakirjan osassa I annetut tiedot ovat hänen tietääkseen ja uskoakseen totuudenmukaiset ja täydelliset.
                     
                     
                     
                        Päiväys                                       Allekirjoittajan nimi                                  Allekirjoitus
                     
                     
                     
                  
               
                     
                        Osa II – Vastaanottava toimija
                     
                  
                  
                     
                        II.1 Sisäinen viitenumero (vastaanottaja)
                     
                     
                     
                  
               
                     
                  
                  
                     
                        II.2 Vastaanottavan elintarvikealan toimijan ilmoitus
                     
                     
                     
                        Allekirjoittanut lähetyksen vastaanottamisesta vastaava elintarvikealan toimija vakuuttaa, että lähetys on saapunut [PÄIVÄMÄÄRÄ] toimijan tiloihin.
                     
                     
                     
                     
                        Allekirjoittajan nimi                                  Allekirjoitus
                     
                     
                     
                     
                  
               
            
               
            
               Selittävät huomautukset
            
            
                     
                        Kohta
                     
                  
                  
                     
                        Kuvaus
                     
                  
               
                     
                        Osa I – Toimittaja 
                     
                     
                     
                        Tämän asiakirjan osan täyttää se elintarvikealan toimija, joka lähettää eläviä simpukoita käsittävän erän.
                     
                     
                  
               
                     
                        I.1
                     
                  
                  
                     
                        IMSOC-viitenumero
                     
                     
                     
                        IMSOC:n antama yksilöllinen aakkosnumeerinen koodi.
                     
                     
                  
               
                     
                        I.2
                     
                  
                  
                     
                        Sisäinen viitenumero
                     
                     
                     
                        Lähettävä elintarvikealan toimija voi käyttää tätä kohtaa sisäisen viitenumeron merkitsemiseen.
                     
                     
                  
               
                     
                        I.3
                     
                  
                  
                     
                         Toimittaja
                     
                     
                     
                        Ilmoitetaan alkuperälaitoksen nimi ja osoite, maa ja ISO-maakoodi. Jos kyseessä ovat tuotantoalueet, ilmoitetaan toimivaltaisten viranomaisten hyväksymä alue. Elävien kampasimpukoiden, merikotiloiden tai merimakkaroiden osalta ilmoitetaan pyyntialueen sijainti.
                     
                     
                        Tapauksen mukaan ilmoitetaan laitoksen rekisteri- tai hyväksyntänumero. Ilmoitetaan toiminta (kerääjä, puhdistamo, lähettämö, huutokauppa tai välitystoiminta).
                     
                     
                        Jos eläviä simpukoita käsittävä erä lähetetään puhdistamosta/lähettämöstä tai – kun kyseessä ovat luokiteltujen tuotantoalueiden ulkopuolelta pyydetyt kampasimpukat, merikotilot ja merimakkarat, jotka eivät ota ravintoaan siivilöimällä – kalahuutokaupasta, ilmoitetaan puhdistamon/lähettämön tai kalahuutokaupan hyväksyntänumero ja osoite.
                     
                     
                  
               
                     
                        I.4
                     
                  
                  
                     
                        Vastaanottava elintarvikealan toimija
                     
                     
                     
                        Ilmoitetaan määränpäänä olevan laitoksen nimi ja osoite, maa ja ISO-maakoodi. Jos kyseessä ovat tuotanto- tai uudelleensijoitusalueet, ilmoitetaan toimivaltaisten viranomaisten hyväksymä alue.
                     
                     
                        Tapauksen mukaan ilmoitetaan laitoksen rekisteri- tai hyväksyntänumero. Ilmoitetaan toiminta (kerääjä, puhdistamo, lähettämö, jalostuslaitos tai välitystoiminta).
                     
                     
                  
               
                     
                        I.5
                     
                  
                  
                     
                        Tavaran kuvaus
                     
                     
                     
                        Ilmoitetaan tarvittaessa yhdistetyn nimikkeistön koodi tai FAO:n kolmikirjaiminen koodi, laji, määrä, pakkausten tyyppi (kassit, irtolastina jne.), erä, pyyntipäivä, liottamisen alkamis- ja päättymispäivä (tapauksen mukaan), liottamispaikka (ilmoitetaan tapauksen mukaan tuotantoalueen luokitus ja sen sijainti tai laitoksen hyväksyntänumero), uudelleen upottamisen alkamis- ja päättymispäivä (tapauksen mukaan), uudelleen upottamisen paikka (ilmoitetaan tapauksen mukaan tuotantoalueen luokitus ja sen sijainti tai laitoksen hyväksyntänumero), ryhmän muodostamisen alkamis- ja päättymispäivä (tapauksen mukaan), tuotantoalue ja sen terveystilanne (tuotantoalueen luokitus tapauksen mukaan). Jos elävät simpukat on pyydetty täytäntöönpanoasetuksen (EU) 2019/627 62 artiklan 2 kohdan mukaisesti, tämä olisi ilmoitettava erikseen.
                     
                     
                        Jos elävät simpukat muodostetaan ryhmiksi, erän on sisällettävä saman lajin simpukoita, jotka on pyydetty samana päivänä ja jotka ovat peräisin samalta tuotantoalueelta.
                     
                     
                     
                        Tarpeeton poistetaan.
                     
                     
                     
                  
               
                     
                        I.6
                     
                  
                  
                     
                        Uudelleensijoitusalueelta
                     
                     
                     
                        Jos eläviä simpukoita käsittävä erä lähetetään uudelleensijoitusalueelta, ilmoitetaan toimivaltaisten viranomaisten hyväksymä uudelleensijoitusalue ja uudelleensijoituksen kesto (alkamis- ja päättymispäivä).
                     
                     
                  
               
                     
                        I.7
                     
                  
                  
                     
                        Puhdistamosta/lähettämöstä tai huutokaupasta
                     
                     
                     
                        Jos eläviä simpukoita käsittävä erä lähetetään puhdistamosta/lähettämöstä tai – kun kyseessä ovat luokiteltujen tuotantoalueiden ulkopuolelta pyydetyt kampasimpukat, merikotilot ja merimakkarat, jotka eivät ota ravintoaan siivilöimällä – huutokaupasta, ilmoitetaan puhdistamon/lähettämön tai huutokaupan hyväksyntänumero ja osoite.
                     
                     
                        Jos ne lähetetään puhdistamosta, puhdistuksen kesto sekä päivä, jona erä saapui puhdistamoon ja lähti sieltä. Tarpeeton poistetaan.
                     
                     
                  
               
                     
                        I.8
                     
                  
                  
                     
                        Väliportaan toimijalta 
                     
                     
                     
                        Ilmoitetaan väliportaan toimijan nimi ja osoite, maa ja ISO-maakoodi. 
                     
                     
                        Tapauksen mukaan ilmoitetaan sen rekisteri- tai hyväksyntänumero ja toiminta. 
                     
                  
               
                     
                        I.9
                     
                  
                  
                     
                        Toimittajan ilmoitus
                     
                     
                     
                        Merkitään päivämäärä, allekirjoittajan nimi ja allekirjoitus.
                     
                     
                  
               
                     
                     
                        Osa II – Vastaanottava elintarvikealan toimija
                     
                     
                     
                        Tämän asiakirjan osan täyttää se elintarvikealan toimija, joka vastaanottaa eläviä simpukoita käsittävän erän.
                     
                     
                  
               
                     
                        II.1
                     
                  
                  
                     
                        Sisäinen viitenumero (vastaanottaja)
                     
                     
                     
                        Erän vastaanottava elintarvikealan toimija voi käyttää tätä kohtaa sisäisen viitenumeron merkitsemiseen.
                     
                     
                  
               
                     
                        II.2
                     
                  
                  
                     
                        Vastaanottavan elintarvikealan toimijan ilmoitus
                     
                     
                     
                        Ilmoitetaan päivä, jona eläviä simpukoita käsittävä erä saapuu vastaanottavan elintarvikealan toimijan tiloihin. Jos kyseessä on väliportaan toimija, jolla ei ole tiloja, ilmoitetaan erän ostopäivä.
                     
                     
                     
                        Merkitään allekirjoittajan nimi ja allekirjoitus.
                     
                     
                     
                  
               
         
            
               ”
            
            
               6)Muutetaan VIII jakso seuraavasti:
            
            
               (a)Muutetaan I luku seuraavasti:
            
            
               i)
                     Korvataan 1 kohta seuraavasti:
            
            
               ”1.
                     alukset, joita käytetään kalastustuotteiden pyytämiseen näiden luonnollisesta ympäristöstä tai niiden käsittelemiseen tai jalostamiseen pyynnin jälkeen, ja kylmäkuljetusalukset täyttävät tässä luvussa olevassa I osassa asetetut rakenteelliset ja laitteita koskevat vaatimukset; ja”
            
            
               ii)
                     Lisätään I osan A kohtaan 5 alakohta seuraavasti: 
            
            
               ”5.
                     Alusten on oltava siten suunniteltuja ja rakennettuja, ettei pilssivesi, jätevesi, savu, polttoaine, öljy, rasva tai muu haitallinen aine aiheuta kalastustuotteiden saastumista. Suojaamattomien kalastustuotteiden, rehun tuotantoon tarkoitetut tuotteet mukaan luettuina, varastointiin, jäähdyttämiseen tai jäädyttämiseen käytettäviä tiloja, tankkeja tai säiliöitä ei saa käyttää muihin tarkoituksiin kuin kyseisten tuotteiden varastointiin, jäähdyttämiseen tai jäädyttämiseen; tämä koskee myös tällaisiin tarkoituksiin käytettävää jäätä tai suolavettä. Kun kyseessä ovat kylmäkuljetusalukset, suojaamattomiin kalastustuotteisiin sovellettavia säännöksiä sovelletaan kaikkiin kuljetettuihin tuotteisiin.”
            
            
               iii)
                     Korvataan I osan C kohdan 1 ja 2 alakohta seuraavasti:
            
            
               ”1.
                     oltava kylmälaitteisto, joka on riittävän tehokas jäädyttämään mahdollisimman nopeasti jatkuvana prosessina ja mahdollisimman lyhyellä lämmön pidätysajalla –18 °C:n sisälämpötilaan tai kylmemmäksi;
            
            
               2.
                     oltava riittävän tehokas kylmälaitteisto pitämään kalastustuotteet varastoissa –18 °C:n lämpötilassa tai kylmemmässä. Varastotiloja ei saa käyttää jäädytykseen, elleivät ne täytä 1 kohdassa vahvistettuja edellytyksiä, ja niissä on oltava lämpötilan kirjaamislaite siten asennettuna, että sitä on helppo lukea. Laitteen anturin on sijaittava siellä, missä lämpötila on korkein;”
            
            
               iv)
                     Lisätään I osaan E kohta seuraavasti:
            
            
               ”E.
                     Kylmäkuljetusaluksia koskevat vaatimukset
            
            
               Kylmäkuljetusaluksilla, joilla kuljetetaan ja/tai varastoidaan jäädytettyjä kalastustuotteita irtolastina, on oltava laitteisto, joka täyttää C osan 2 kohdassa vahvistetut pakastusaluksia koskevat lämpötilan ylläpitämistä koskevat vaatimukset.”
            
            
               v)
                     Korvataan II osan 6 kohta seuraavasti:
            
            
               ”6.
                     Silloin kun kaloilta poistetaan pää ja/tai sisälmykset aluksella, nämä toimenpiteet on toteutettava hygieenisesti mahdollisimman pian pyynnin jälkeen ja kalastustuotteet on pestävä välittömästi. Sisälmykset ja osat, joista saattaa aiheutua vaaraa kansanterveydelle, on vietävä pois niiden läheisyydestä mahdollisimman pian ja pidettävä erillään ihmisravinnoksi tarkoitetuista kalastustuotteista. Ihmisravinnoksi tarkoitetut maksat ja mäti on jäähdytettävä tai säilytettävä jään alla, lämpötilassa, joka on lähellä jään sulamislämpötilaa, tai jäädytettävä.”
            
            
               vi)
                     Korvataan II osan 7 kohta seuraavasti:
            
            
               ”7.
                     Silloin kun säilykkeeksi tarkoitettuja kokonaisia kaloja jäädytetään suolavedessä, kalastustuote on jäähdytettävä –9 °C:n lämpötilaan tai kylmemmäksi. Vaikka alun perin suolavedessä enintään –9 °C:n lämpötilaan jäädytetty kokonainen kala myöhemmin jäädytettäisiin –18 °C:n lämpötilaan, sen on päädyttävä säilykkeeksi. Suolavesi ei saa olla saastumislähde kalalle.”
            
            
               (b)Muutetaan III luku seuraavasti:
            
            
               i)
                     Korvataan A osan 4 kohta seuraavasti: 
            
            
               ”4.
                     Pakkaamattomien, jäihin varastoitujen tuoreiden raakavalmisteiden lähetyksessä tai varastoinnissa käytettyjen säiliöiden on oltava sellaisia, että sulamisvesi valuu pois eikä se jää kosketuksiin minkään kalastustuotteiden kanssa.”
            
         
         
            
               ii)
                     Korvataan B osa seuraavasti:
            
            
               ”B.
                     JÄÄDYTETTYJÄ TUOTTEITA KOSKEVAT VAATIMUKSET
            
            
               Maissa kalastustuotteita jäädyttävissä tai jäädytettyjä kalastustuotteita varastoivissa laitoksissa on oltava laitteet, jotka on mukautettu suoritettavaan toimintaan ja jotka täyttävät pakastusaluksille VIII jakson I luvun I osan C kohdan 1 ja 2 alakohdassa asetetut vaatimukset.”
            
            
               7)Lisätään XI jaksoon 7 ja 8 kohta seuraavasti:
            
            
               ”7.
                     Edellä 1, 3, 4 ja 6 kohdassa säädettyjä vaatimuksia sovelletaan myös kaikkiin muihin ihmisravinnoksi tarkoitettuihin etanoihin, jotka kuuluvat heimoihin Helicidae, Hygromiidae tai Sphincterochilidae.
            
            
               8.
                     Edellä 1–5 kohdassa säädettyjä vaatimuksia sovelletaan myös ihmisravinnoksi tarkoitettuihin heimon Ranidae sukuun Pelophylax ja heimon Dicroglossidae sukuihin Fejervarya, Limnonectes ja Hoplobatrachus kuuluvien sammakoiden reisiin.”
            
            
               8)Kumotaan XII jakson II luvun 5 kohta.